
ŠIAULIŲ MIESTO SAVIVALDYBĖS ŽEMĖS VALDYMO SKYRIUS





2024 m. balandžio___ d.
Šiauliai


Sprendimo tikslas gauti Šiaulių miesto savivaldybės tarybos pritarimą nustatyti 0,0449 ha ploto žemės sklypo Tilžės g. 152, Šiaulių mieste, dalis pastato dalims ir patalpai eksploatuoti.

Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“ (toliau – Taisyklės).
Taisyklių 13.1 papunktyje nurodyta, kad kai savarankiškai funkcionuojančio vieno statinio ar įrenginio eksploatavimui pagal paskirtį suformuotas žemės sklypas priklauso dviem ar daugiau savininkų, kiekvienam statinio ar įrenginio savininkui ar nuomininkui tenkanti žemės sklypo dalis nustatoma atsižvelgus į kiekvienam iš jų priklausančią statinio arba įrenginio dalį, į kurią neįskaitomos statinio arba įrenginio (pagrindinio daikto) priklausinių valdomos dalys.
Lietuvos Respublikos Vyriausybės 2019 m. birželio 26 d. nutarime Nr. 624 „Dėl administracinės paskirties valstybės nekilnojamojo turto ir žemės sklypų perdavimo valdyti, naudoti ir disponuoti centralizuotai“ nurodyta, kad žemės sklype Vilniaus g. 152, Šiaulių mieste, 748,04 kv. m pastato daliai (996,74 bendras pastato plotas, 776/1034 dalys – 748,04 kv. m) skirta 0,0312 ha ploto sklypo dalis, kurios patikėjimo teisė 2020 m. liepos 31 d. perdavimo aktu Nr. 31MŽP-(14.31.114.) perduota VĮ Turto bankui.
Pagal  šios dienos skaičiavimus 776/1034 pastato dalims tenka 0,0334 ha ploto sklypo dalis, 92/1034 pastato dalims – 0,0040 ha ploto žemės sklypo dalis, o 165,98 kv. m ploto patalpai – 0,0074 ha ploto sklypo dalis. Tačiau įvertinus tai, kad VĮ Turto bankui perduota 0,0312 ha ploto sklypo dalis, ploto skirtumas priskiriamas 92/1034 pastato dalims, kurios nuo 2022-09-07 patikėjimo teise valdomos  VĮ Turto banko, t. y. 0,0063 ha.
Kadangi 165,98 kv. m ploto patalpai eksploatuoti buvo išnuomota 0,0098 ha ploto sklypo dalis, tačiau Nacionalinės žemės tarnybos Šiaulių apygardos žemės tvarkymo ir administravimo skyriuje nėra dokumentų kokiu pagrindu tai buvo paskaičiuota, dalys nustatomos pagal dabar galiojančius teisės aktus.

Nenumatoma

Teigiamos pasekmės – priėmus sprendimą teigiamų pasekmių nenumatoma.
Neigiamos pasekmės – priėmus sprendimą neigiamų pasekmių nenumatoma. 

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Sprendimo projekto įgyvendinimui papildomos lėšos nebus reikalingos. 

Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Loreta Baliutavičienė, tel. 8 41 509 582. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 



Skyriaus vedėja			                                            Oksana Gruzdienė



